**OSNOVNA ŠKOLA ŠTEFANJE**

**Š T E F A N J E**

**ŠKOLSKI ODBOR**

KLASA: 007-05/23-02/01

URBROJ: 2110/03-04-07-23-11

Štefanje, 6.10.2023. godine

**Z A P I S N I K**

**30. SJEDNICE ŠKOLSKOG ODBORA**

**ODRŽANA 5.-6.10.2023.**

Temeljem članka 42. Statuta OŠ Štefanje proveli smo elektronsko izjašnjavanje /

30. Sjednica Školskog odbora OŠ Štefanje

**Vrijeme elektronskog izjašnjavanja: 5. – 6.10.2023. do 17,00 sati.**

Članovi Školskog odbora morali su se pisano očitovati vezano uz slijedeće:

1. Usvajanje zapisnika 29. sjednice ŠO
2. Donošenje Odluke o usvajanju Izvješća o realizaciji školskog preventivnog programa za 2022./23. (priredila pedagoginja Ana Milaković)
3. Donošenje Odluke o donošenju Pravilnika o radu
4. Donošenje Odluke o usvajanju Plana rada Predškole u školskoj godini 2023./24.
5. Odluka o izboru osiguranja za učenike u školskoj godini 2023./24.
6. Donošenje Odluke o osiguranju zgrade MŠ i PŠ (Euroherc d.d.)

Članovima Školskog odbora uz obavijest o sjednici dostavljeni su sljedeći privitci:

1. Preventivni program/Izvješće

2. Pravilnik o radu i obrazloženje

3. Osiguranje učenika (obrazloženje i Ponude)

4. Osiguranje zgrada (obrazloženje  i Ponuda)

1. Zapisnik 29. sjednice ŠO
2. Program rada Predškole za 2023./24.

**Mailom se u zadanom vremenu očitovalo šest od sedam članova Školskog odbora:**

Goranka Halapa, Dražen Milaković, Martina Šimunović, Jasna Sukreški, Sanela Majer Novaković, Mario Perec

**Nije se očitovala:** Vedrana Lončar

**Konstatiramo da se očitovalo šest (6) od sedam (7) članova te Školski može donositi pravovaljane odluke.**

**Odluka AD 1.:**

**Sa šest (6) glasova „ZA“ Školski odbor donosi Odluku kojom se usvaja Zapisnik 29. sjednice Školskog odbora.**

**AD 2.:**

Pedagoginja Ana Milaković izradila je Izvješće o realizaciji školskog preventivnog programa za 2022./23. školsku godinu.

CILJEVI PROGRAMA:

* **osnaživanje zaštitnih čimbenika tijekom školovanja učenika** (stvaranje pozitivne slike o sebi, podrška učitelja i roditelja, pomoć u rješavanju kriznih situacija, osmišljavanje kvalitetnog slobodnog vremena – ponuda različitih izvannastavnih i izvanškolskih aktivnosti, osposobljavanje za samopomoć i samozaštitu, njegovanje zdravih životnih stilova kroz sportske aktivnosti)
* **ublažavanje utjecaja rizičnih čimbenika** (nepovoljne obiteljske okolnosti, školski neuspjeh, poteškoće u ponašanju i dr.)
* u *Izvješću o realizaciji Školskog preventivnog programa za školsku godinu 2022./2023*. navedene su aktivnosti provedene s učenicima, roditeljima i učiteljima
* u sklopu Sata razrednika, kao i na redovnoj nastavi, razrednici i predmetni učitelji, stručni suradnici, ali i vanjski suradnici s učenicima provode preventivne aktivnosti koje su planirane Školskom preventivnom strategijom, ali i potrebama koje su uočene tijekom nastavne godine
* rad s roditeljima podijeljen je na:
* individualno savjetovanje koje se odvija tijekom cijele školske godine
* roditeljski sastanci – održavaju se najmanje triput godišnje, a prema *Pravilniku o načinu postupanja odgojno-obrazovnih radnika školskih ustanova u poduzimanju mjera zaštite prava učenika te prijave svakog kršenja tih prava nadležnim tijelima*, članku 23. st. 5. obvezno je jednom godišnje na roditeljskom sastanku održati neku preventivnu aktivnost – u *Izvješću* su navedeni nazivi preventivnih aktivnosti održani na roditeljskim sastancima pojedinog razrednog odjela
* Vijeće roditelja – održana su dvije sjednice tijekom prošle školske godine
* aktivnosti s učiteljima provedene su na sjednicama Razrednoga vijeća, sjednicama Učiteljskoga vijeća te individualno.

**Odluka AD 2.:**

**Sa šest (6) glasova „ZA“ Školski odbor donosi Odluku kojom se usvaja Izvješće o realizaciji školskog preventivnog programa za 2022./23. školsku godinu.**

**AD 3.:**

Donošenje novog Pravilnika o radu odnosi se na izmjene Zakona o izmjenama i dopunama Zakona o radu (Narodne novine broj 151/22.)

Ovaj novi Pravilnik sadrži i neke izmjene i dopune u odnosu na prethodni Pravilnik o radu, a koje se odnose na uvjete radnih mjesta koja nisu propisana zakonskim ni podzakonskim propisima vezano uz primjenu u praksi, tržište rada, izmjene vezane uz određene promjene u sustavu ili konkretizaciju te nova tumačenja.

S obzirom na činjenicu da još uvijek nisu sklopljeni granski kolektivni ugovori za osnovne i srednje škole ovaj Pravilnik o radu napravljen je na način da nakon njihovog sklapanja neće biti potrebno usklađivanje.

Prije donošenja Pravilnika o radu potrebno je obaviti savjetovanje u pisanom obliku s Radničkim vijećem odnosno Sindikalnim povjerenikom s pravima i obvezama Radničkog vijeća.

Ovaj prijedlog Pravilnika o radu dostavljen je našoj sindikalnoj povjerenici s pravima i obvezama Radničkog vijeća dana 4.9.2023. godine, a njeno očitovanje zaprimili smo 6.9.2023. godine. Navedeno se nalazi u privitku ovog obrazloženja.

nakon usvajanja Pravilnika o radu na sjednici Školskog odbora ravnateljica donosi Odluku o objavi Pravilnika o radu i objavljuje ga u skladu s Odlukom o objavi.

**Odluka AD 3.:**

**Sa šest (6) glasova „ZA“ Školski odbor donosi Odluku kojom se usvajaju novi Pravilnik o radu Osnovne škole Štefanje.**

**AD 4.:**

U OŠ Štefanje u Štefanju program predškole provodi se svake godine u matičnoj školi.

Na području Općine Štefanje djeca u najvećoj mjeri ne pohađaju niti jedan drugi oblik predškolskog odgoja. Program u velikoj mjeri olakšava pripremu djeteta za polazak u školu, prilagodbu djeteta na školu i vršnjačku skupinu. Programom predškole također se ublažavaju nejednake šanse djece na početku školovanja.

USTROJSTVO PROGRAMA

U program predškole bit će uključena djeca u godini prije polaska u prvi razred. Program će se provoditi u okviru 250 sati. Djeca će biti uključena u jednu stalnu skupinu. Temeljem obavijesti o djeci predškolskog uzrasta, obveznicima upisa u 1. razred školske godine 2024./2025. Upravnog odjela za poslove državne uprave BBŽ-e, grupa će imati trinaestero (13) djece.

Program će se provoditi tri puta tjedno u trajanju od 3 sata, u vremenskom periodu od listopada 2023. do lipnja 2024. Voditelj programa će biti odgojitelj predškolske djece. Tijekom provođenja programa predškole dijete će dovoditi i odvoditi roditelj ili osoba koju roditelj ovlasti.

MATERIJALNI UVJETI

U prostoru namijenjenom za provođenje programa nalazi se osnovna oprema koja je prilagođena djeci (stolovi, stolice, različite police i elementi). Također je opremeljeno sedam kutića za igru i aktivnosti djece. To su: obiteljski kutić, kutić slikovnica i predčitalačkih vještina, stolnih i didaktičkih igara, građevni kutić, likovni kutić i kutić prirode i istraživanja.

Od didaktičke opreme u prostoru predškole nalazi se niz glazbenih instrumenata kao što su zvečke, triangl, metalofon i dr. Od sredstava za likovno izražavanje djeci su na raspolaganju vodene boje,tempere, plastelin, drvene i voštane pastele, kolaž papir, ljepilo i dr.

Za razvijanje pokreta koriste se lopte različitih veličina i boja, konopi za preskakanje, kolutovi i štapovi.

Od ostale didaktičke opreme postoje društvene igre (memory i sl.), slagalice i ostali materijal koji omogućuje građenje, eksperimentiranje, manipuliranje, igranje i razvoj djetetovih sposobnosti. Najveći dio didaktičke opreme izradit će voditelj predškole dok će se od sredstava pristiglih od MZO-a kupovati oprema ovlaštenih dobavljača.

Cilj programa predškole je stvaranje najpovoljnijih uvjeta za razvoj svih potencijala djeteta, zadovoljavanje razvojnih potreba i interesa djeteta, utjecaj na djetetovu osobnost jačanjem pozitivne i realne slike o sebi, stjecanje iskustva o međusobnim različitostima, upućivanje na osnovne moralne vrednote kulture i tradicije kojoj dijete pripada, omogućavanje stjecanja znanja, vještina i navika neophodnih za uspješnu prilagodbu novom načinu života i rada u osnovnoj školi.

ZADAĆE, AKTIVNOSTI I SADRŽAJI

1. Osnovne tjelesne potrebe
2. Stvaralačke osobine koje dijete spontano pokazuje
3. Radoznalost i aktivni stvaralački odnos prema svijetu
4. Komuniciranje

SURADNJA S RODITELJIMA I VANJSKIM SURADNICIMA

U provođenju programa predškole važna je uloga roditelja i suradnje s njima. Dobra suradnja omogućuje bolje upoznavanje djeteta te veću povezanost obiteljskog i izvanobiteljskog iskustva djeteta. Suradnja će se ostvarivati kroz roditeljske sastanke, individualne informacije i konzultacije, uključivanje roditelja u ostvarivanje programa, panoe za roditelje, pisane obavijesti i sl.

Suradnja s vanjskim suradnicima obuhvaća suradnju s budućom učiteljicom kojoj će voditelj prenijeti zapažanja o svakom pojedinom djetetu. Suradnja će se ostvarivati i s kulturnim i javnim ustanovama u okolici škole (školska knjižnica, kazalište i sl.).

FINANCIRANJE PROGRAMA

Financiranje programa predškole vrši se temeljem odredbi Zakona o predškolskom odgoju (N.N. 10/97, 107/07, 94/13, 98/19.). Sredstva osigurava jedinica lokalne uprave (Općina Štefanje) i Republika Hrvatska.

Općina Štefanje financira kupnju potrebnih nastavnih sredstava i pomagala (listići, bojice i sl) te financira plaću i putne troškove voditelju predškole.

**Odluka AD 4.:**

**Sa šest (6) glasova „ZA“ Školski odbor donosi Odluku kojom se usvaja Plan rada Predškole u školskoj godini 2023./24.**

**AD 5.:**

Ove Školske godine zaprimili smo ponude za osiguranje učenika od posljedica nesretnog slučaja od:

1. Euroherc osiguranja d.d.
2. Croatia osiguranja d.d.

Razmatrajući pristigle ponude može se zaključiti da oboje nude slične premije osiguranja kao i slične varijante pokrića.

Budući da su učenici (koji su se osigurali lani) osigurani u kontinuitetu do kraja 10/23. pri Euroherc osiguranju škola predlaže da se prihvati ponuda Euroherc osiguranja s kojima vež niz godina veoma korektno surađujemo po navedenom osiguranju.

**Odluka AD 5.:**

**Sa šest (6) glasova „ZA“ Školski odbor donosi Odluku kojom je za osiguranje učenika od posljedica nesretnog slučaja u školskoj godini 2023./24. izabrano Euroherc osiguranje.**

**AD 6.:**

Županija je obvezala sve škole kojima je osnivač da prikupe tri ponude za paket osnovnih rizika osiguranja školskih zgrada.

Nakon što smo prikupili tri ponude:

* Euroherc osiguranje
* Croatia osiguranje
* Generali osiguranje

proslijedili smo ih pročelnici našeg ureda te smo zajedno zaključili da je ponuda Euroherca naj transparentnija i najpovoljna.

Stoga molimo da Školski odbor svojom odlukom prihvati navedenu ponudu.

**Odluka AD 6.:**

**Sa šest (6) glasova „ZA“ Školski odbor donosi Odluku kojom je za osiguranje zgrade MŠ i PŠ Laminac izabrana ponuda Euroherc osiguranje.**

Zapisnik sastavila: Predsjednik

Školskog odbora

Jasna Sukreški Dražen Milaković, prof.

Dostaviti:

1. Članovima Školskog odbora
2. Ravnateljici škole
3. Arhiva, ovdje

Privitci:

1. Preventivni program/Izvješće

2. Pravilnik o radu i obrazloženje

3. Osiguranje učenika (obrazloženje i Ponude)

4. Osiguranje zgrada (obrazloženje  i Ponuda)

1. Program rada Predškole za 2023./24.
2. Izjašnjavanja članova ŠO